Tiekėjo klausimas/atsakymas
Klausimas
1. Ar teisingai suprantame, kad perkama tik Elektros ir Šiluminės energijos ir karšto vandens tiekimo techninė priežiūra (taip kaip nurodyta pasiūlymo formoje) ir jokios kitos sistemos nurodytos techninėje specifikacijoje (pvz. vandentiekio tinklai, fekalinės kanalizacijos tinklai, lietaus kanalizacijos tinklai, gaisro gesinimo įrenginiai (hidrantai – 2vnt), privažiavimai prie NFTMC pastato kiemo, kiemo važiuojamąsias dangas, šaligatvius, kitos dangos įrengtos prie NFTMC pastato ir Parkingo, vėdinimo sistema, oro šaldymo sistemos, su išoriniais ir vidiniais blokais, lokalaus oro šalinimo vietos realizuotos per traukos spintas (150 vnt., kintamas dydis), suspausto oro sistema, turinti du pakaitomis dirbančius kompresorius, technologinio aušinimo sistema, sudaryta iš dviejų išorinių šaldymo blokų, vidinių vamzdynų ir energijos perdavimo sistemų, technologinių dujų sistemos, dejonizuoto vandens tiekimo sistema (3 dejonizacijos aparatai), elektroninio ryšio sistemos, įskaitant komutacines spintas ir serverines, elektros energijos tiekimo ir paskirstymo sistemos, įskaitant apšvietimo sistemą, apsauginės signalizacijos sistema; gaisrinės signalizacijos sistema, vaizdo stebėjimo sistema; įeigos kontrolės sistema, pastato valdymo sistemos, kitos sistemos, pvz., besisukančios įėjimo durys, liftai (8vnt., įskaitant krovininius) ir kitos smulkios sistemos. ) nėra perkamos ir jų vertintis nereikia ?
2. Techninės specifikacijos Techninės priežiūros ir aptarnavimo darbų reikalavimuose nurodyta, kad Elektros ir šiluminės energijos techninės priežiūros darbai, kurie privalo būti atliekami ne mažesne apimtimi nei numatoma patvirtintame patikros darbų apraše. Prašome pateikti patvirtintą patikros darbų aprašą kiekvienai sistemai. Jeigu perkama ne tik Elektros ir šiluminės energijos techninės priežiūra (1 klausimas), tai būtina turite pateikti aprašą, nes ne visų sistemų periodiškumas yra aprašytas norminiuose dokumentuose (teisės aktuose), o kiekvieno tiekėjo geroji praktika gali skirtis ir perkančioji organizacija netūrės galimybės lygiavertiškai patikrinti/sulyginti tiekėjų pasiūlymų (nes bus pasiūlyti skirtingi periodiškumai);

Atsakymas
1. Šio pirkimo objektas yra tik Elektros energijos tiekimo ir paskirstymo sistemų, Šilumos energijos tiekimo sistemų bei karšto vandens tiekimo sistemų techninė priežiūra, kaip tai apibrėžta pasiūlymo formoje.
Visos kitos techninėje specifikacijoje paminėtos sistemos (pvz. vandentiekis, kanalizacija, vėdinimas, gaisro gesinimas, serverinės, liftai ir pan.) nėra šio pirkimo dalis, todėl jų įtraukti į pasiūlymą ar vertinti nereikia.
2. Elektros ir šilumos energijos bei karšto vandens tiekimo sistemų techninė priežiūra, kaip nurodyta pirkimo dokumentuose, turi būti atliekama vadovaujantis galiojančiais Lietuvos Respublikos teisės aktais ir norminiais dokumentais, kurie reglamentuoja šių sistemų techninės priežiūros apimtį ir periodiškumą.

